ณรงค์ นิยมไทย

ณรงค์ นิยมไทย หรือ หนานโฮ๊ะ (3 เมษายน พ.ศ. 2486 – 2 กันยายน พ.ศ. 2568) อดีตสมาชิกสภาผู้แทนราษฎรจังหวัดเชียงใหม่ อดีตผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยี และสิ่งแวดล้อม ในรัฐบาลชวน หลีกภัย และนักจัดรายการวิทยุ ผู้สื่อข่าวท้องถิ่น“สังคมดาว ข่าว 25 น.” วันที่ 2 มกราคม 2563 เชียงใหม่นิวส์ ที่นำเสนอข่าวในรูปแบบภาษาถิ่นเหนือ (คำเมือง)

 ประวัติ 
ณรงค์ เกิดเมื่อวันที่ 3 เมษายน พ.ศ. 2486 ที่ตำบลสันกลาง อำเภอสันกำแพง จังหวัดเชียงใหม่ เป็นบุตรนายพลอย นางสุคำ นิยมไทยประวัติผู้สมัคร ส.ส. สำเร็จการศึกษาชั้นมัธยมศึกษาตอนต้นพระปกเกล้า,สถาบัน. ฐานข้อมูลการเลือกตั้งนายก อบจ. สถาบันพระปกเกล้า : กรุงเทพ. 2547 จากศูนย์บริการการศึกษานอกโรงเรียนอำเภอสันทราย (กศน.) 

ณรงค์ ถึงแก่กรรมเมื่อวันที่ 2 กันยายน พ.ศ. 2568อาลัย "หนานโฮ๊ะ" อดีต สส.เชียงใหม่ ผู้ช่วยเลขานุการรัฐมนตรีว่าการกระทรวงวิทย์ฯ ณ โรงพยาบาลดอยสะเก็ด อำเภอดอยสะเก็ด จังหวัดเชียงใหม่ เมื่อเวลา 18.49 น. สิริอายุ 82 ปี ตั้งบำเพ็ญกุศล ณ วัดบวกครกหลวง ตำบลท่าศาลา อำเภอเมืองเชียงใหม่ จังหวัดเชียงใหม่

 งานการเมือง 
ณรงค์ เคยเป็น สจ. 3 สมัย รวม 15 ปี ต่อมาเข้าสู่งานการเมืองระดับชาติโดยลงสมัครรับเลือกตั้งในปี พ.ศ. 2529 สังกัดพรรคชาติไทย รวมทีมกับสุรพันธ์ ชินวัตร และเยาวลักษณ์ ชินวัตร แต่เขาและเยาวลักษณ์ไม่ได้รับเลือกตั้งรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529 ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ ในการเลือกตั้งในเดือนมีนาคม พ.ศ. 2535 ต่อมาได้รับเลือกสมัยที่สอง ในการเลือกตั้งในเดือนกันยายน พ.ศ. 2535สถาบันพระปกเกล้า. นักการเมืองถิ่นจังหวัดเชียงใหม่ แต่ในการเลือกตั้ง พ.ศ. 2539 แต่ไม่ได้รับเลือกตั้งผลการเลือกตั้ง เว็บไซต์กรมการปกครอง

ต่อมาในการเลือกตั้ง พ.ศ. 2544 จึงย้ายมาสังกัดพรรคความหวังใหม่ แต่ไม่ได้รับการเลือกตั้ง โดยได้คะแนนเป็นรองยงยุทธ สุวภาพ จากพรรคประชาธิปัตย์ ทวีศักดิ์ สุภาศรี จากพรรคไทยรักไทย และเจริญ เชาวน์ประยูร อดีต สส. จากพรรคราษฎร ซึ่งต่อมาพรรคความหวังใหม่ได้ยุบรวมเข้ากับพรรคไทยรักไทย ต่อมาในปี พ.ศ. 2547 นายณรงค์ก็ได้ลาออกจากพรรคไทยรักไทย และลงสมัครรับเลือกตั้งในการเลือกตั้งนายกองค์การบริหารส่วนจังหวัดเชียงใหม่ แต่ไม่ได้รับเลือกตั้ง โดยได้คะแนนเป็นลำดับที่ 4 ได้คะแนน 54,516 คะแนน 

ในปีเดียวกันเขาย้ายไปสังกัดพรรคประชาธิปัตย์ พรรคชาติไทย พรรคมหาชน และสุดท้ายจึงย้ายมาร่วมงานการเมืองกับชูวิทย์ กมลวิศิษฎ์ และได้รับแต่งตั้งเป็นกรรมการบริหารพรรคต้นตระกูลไทย และเป็นผู้อำนวยการการเลือกตั้งในส่วนของภาคเหนือต้นตระกูลไทยในเวทีเหนือ พิสูจน์กระแสชูวิทย์ชูหนานโฮ๊ะ แต่ไม่นานพรรคต้นตระกูลไทยก็ยุบไปรวมกับพรรคชาติไทย"หนานโฮะ" ชายผู้อกหักจากชูวิทย์ จากนั้นในการเลือกตั้ง พ.ศ. 2548 ณรงค์ จึงได้ลงสมัครรับเลือกตั้ง สส.เชียงใหม่ เขต 4 ในนามพรรคความหวังใหม่ และได้รับมอบหมายให้เป็นผู้อำนวยการเลือกตั้งของพรรคอีกด้วย แต่ก็ไม่สามารถเอาชนะผู้สมัครจากพรรคไทยรักไทยได้

ณรงค์ เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลชวน หลีกภัย ปฏิบัติหน้าที่ประจำตัวปรีชา มุสิกุล

ณรงค์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อ พ.ศ. 2535http://www.ratchakitcha.soc.go.th/DATA/PDF/2535/D/137/11997.PDF

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๔๘, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๔, ๓ ธันวาคม ๒๕๓๖

 อ้างอิง 

หมวดหมู่:บุคคลจากอำเภอสันกำแพง
หมวดหมู่:นักจัดรายการวิทยุชาวไทย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคชาติไทย
หมวดหมู่:พรรคราษฎร (พ.ศ. 2529)
หมวดหมู่:นักการเมืองพรรคประชาธิปัตย์
หมวดหมู่:พรรคความหวังใหม่
หมวดหมู่:พรรคมหาชน
หมวดหมู่:พรรคไทยรักไทย
หมวดหมู่:พรรคต้นตระกูลไทย
หมวดหมู่:บุคคลจาก กศน.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.